De to ishockeyklubber Frederikshavn White Hawks og Aalborg Pirates måtte ud i både forlænget spilletid og straffeslag.

For anden gang på kun tre dage blev de nordjyske ishockeyfans i dag forkælet med et rivalopgør, da Frederikshavn White Hawks hjemme tog imod Aalborg Pirates. Slutspillet i Metal Ligaen nærmer sig, og begge mandskaber jagtede både vigtige point og håneretten. De to klubber måtte ud i både forlænget spilletid og straffeslag, før kampens endelige resultat forelå. 3-2 til White Hawks efter forlænget spilletid. Efter ordinær spilletids afslutning stod det uafgjort 2-2 imellem lokalrivalerne. Det fik for alvor gang i både spillerne og publikum. Overtiden endte uden scoringer, og til sidst kunne Robin Bergman score på det afgørende mål for White Hawks på straffeslag.